**OBRAZLOŽENJE UZ NACRT PRORAČUNA OPĆINE DUBROVAČKO PRIMORJE ZA 2025. GODINU I PROJEKCIJE ZA 2026. I 2027. GODINU**

**Zakonska osnova i proračunska načela**

Prijedlog Nacrta Proračuna Općine Dubrovačko primorje za 2025. - 2027. godinu predlaže se za raspravu i donošenje uz napomenu da je napravljen uz primjenu:

- Zakona o proračunu (NN broj 144/21);

- Uputa za izradu

proračuna jedinica lokalne i područne (regionalne) samouprave za razdoblje

2025. - 2027. godine“ Ministarstva financija

- Pravilnika o proračunskom računovodstvu i Računskom planu (NN broj 158/2023)

- Pravilnika o proračunskim klasifikacijama (NN broj 4/2024);

Pri izradi prijedloga Proračuna pridržavali smo se osnovnih proračunskih načela i to: načela jedinstva i točnosti, načela proračunske godine, načela višegodišnjeg planiranja, načela uravnoteženosti, načela obračunske jedinice, načela univerzalnosti, načela specifikacije, načela dobrog financijskog upravljanja, načela transparentnosti.

Vodilo se računa i o namjenskom korištenju namjenskih prihoda za određene rashode.

**Proces stvaranja prijedloga Proračuna**

Sukladno Zakonu o proračunu, Ministarstvo financija je sastavilo Upute za izradu proračuna jedinica lokalne i područne (regionalne) samouprave za razdoblje 2025. – 2027. godine, a na temelju kojih je Općina Dubrovačko primorje izradila Upute za izradu Proračuna Općine Dubrovačko primorje i dostavila ih na daljnje postupanje proračunskim korisnicima.

Upute sadrže:

- metodologiju izrade Proračuna Općine,

- odrednice prihoda i rashoda Proračuna Općine,

- metodologiju izrade financijskog plana proračunskih korisnika i

- pripadajuće obrasce.

Temeljem navedenih Uputa, te prijedloga procijenjenih prihoda i rashoda Jedinstvenog Upravnog odjela, sastavljen je konačni prijedlog Nacrta Proračuna Općine Dubrovačko primorje za 2025. s projekcijama za 2026. i 2027. godinu.

Nakon održanih konzultacija s pročelnikom Jedinstvenog Upravnog odjela, izrađen je predmetni dokument, koji je zajedno sa svim potrebnim prilozima upućen u proceduru za raspravu i usvajanje na sljedeću sjednicu općinskog vijeća.

**IZRADA PRORAČUNSKOG DOKUMENTA OPĆINE ZA 2025.- 2027.**

Izrada Proračuna Općine Dubrovačko primorje za 2025. godinu i projekcija proračuna za 2026. i 2027. godinu obilježena je značajnim promjenama Pravilnika o proračunskom računovodstvu i Računskom planu (NN broj 158/2023) i Pravilnika o proračunskim klasifikacijama (NN broj 4/2024) koje se primjenjuju od 01.01.2025. godine.

U ovogodišnjem planiranju Proračuna Općine uključeni su vlastiti i namjenski prihodi i primici 3 proračunska korisnika u Proračun ( JVP Dubrovačko primorje, Dječji vrtić Slano, Baština Dubrovačkog primorja).

Proračun Općine Dubrovačko primorje za 2025. godinu i projekcija proračuna za razdoblje 2026. - 2027. godine sastoji se od više dijelova i to:

1. Općeg dijela prihoda i rashoda proračuna na 2.razini računskog plana i projekcije sa prihodima i rashodima na 2.razini računskog plana po ekonomskoj i funkcijskoj klasifikaciji i izvorima financiranja

2. Posebnog dijela proračuna koji sadrži samo rashode iskazane prema namjeni i korisnicima na 2. razini računskog plana

3. Obrazloženje prijedloga proračuna

**SAŽETI OPIS PREDLOŽENIH PRIHODA I RASHODA**

**Prihodi i primici Proračuna**

Ukupni prihodi i primici Proračuna planirani su u iznosu od 7.471.180,97 EUR, a odnose se na:

- Prihode poslovanja;

- Prihode od prodaje nefinancijske imovine;

- Primitke od financijske imovine i zaduživanja;

- Raspoloživa sredstva iz prethodnih godina.

**PRIHODI POSLOVANJA**

Prihodi od poslovanja u 2025. godini planirani su u iznosu od 5.485.259,97 EUR.

Prihodi poslovanja uključuju:

- Prihode od poreza

- Pomoći

- Prihode od imovine

- Prihode od upravnih administrativnih pristojbi, pristojbe po posebnim propisima i naknade

- Ostale prihode (prihodi od: prodaje proizvoda i robe te pruženih usluga, prihodi od

donacija)

**Prihodi od poreza (61)**

Prihodi od poreza u 2025. godini planirani su u iznosu od 900.000,00 EUR.

Ova vrsta prihoda sastoji se od dvije grupe poreza. Jednu čine „ općinski porezi“, a drugu takozvani „zajednički porezi“ koji se dijele između općine, županije i države, a odnose se na porez i prirez na dohodak, porez na imovinu, porez na robu i usluge.

Prihode od pojedine vrste poreza planirali smo na temelju trenutno važeće zakonske regulative, analize ostvarenja u prethodnim godinama, te smjernica Ministarstva financija.

**Pomoći iz inozemstva i od subjekata unutar općeg proračuna (63)**

U okviru ove vrste prihoda, u 2025. godini planirane su tekuće i kapitalne pomoći u iznosu od 3.354.047,97 EUR, a odnose se na:

Pomoći proračunu iz drugih proračuna i izvanproračunskim korisnicima

* Tekuće pomoći iz drugih proračuna odnose se na uplatu Vatrogasne zajednice županije Dubrovačko-neretvanske za održavanje vatrogasnog broda i plaću zapovjednika vatrogasnog broda u iznosu od 66.226,25 EUR
* Tekuće pomoći proračunu iz drugih proračuna i izvanproračunskim korisnicima u iznosu od 50.000,00 EUR
* Tekuće pomoći Dubrovačko – neretvanske županije za socijalne kategorije, te održavanje sporstkih objekata su planirane u iznosu od 20.000,00 EUR
* Tekuće pomoći iz drugih proračuna odnose se nabavu staklenih vitrina za izlaganje nošnji, za aktivnost „Primorje na pjatu“, te aktivnost „Izložba Domovinski rat“ u iznosu od 10.504,00 EUR za potrebe projekata proračunskog korisnika Baština dubrovačkog primorja

Kapitalne pomoći proračunu iz drugih proračuna i izvanproračunskih korisnika

* Kapitalna pomoć Ministarstva prostornog uređenja, graditeljstva i državne imovine za sufinanciranje izgradnje prometnice Banići-Poslovna zona planirana u iznosu od 30.000,00 EUR
* Kapitalna pomoć Ministarstva rada, mirovinskog sustava, obitelji i socijalne politike za sufinanciranje opreme za potrebe dječjeg vrtića planirana u iznosu od 13.300,00 EUR
* Kapitalna pomoć Ministarstva regionalnog razvoja i fondova EU za sufinanciranje uređenje zgrade mjesnog doma u Ošljem i sufinanciranje ceste u Poslovnoj zoni planirana u iznosu od 60.000,00 EUR
* Kapitalna pomoć Ministarstva hrvatskih branitelja za sufinanciranje uređenja spomen sobe Domovinskog rata u seoskom domu u Čepikućima planirana u iznosu od 32.000,00 EUR
* Kapitalna pomoć Dubrovačko neretvanska županija za sufinanciranje uređenja sportskih igrališta i projekta obalnog uređenja DV-Mrče planirana u iznosu od 52.000,00 EUR
* Kapitalna pomoć Ministarstva mora, prometa i infrastrukture za sufinanciranje ceste u Poslovnoj zoni u iznosu od 30.000,00 EUR

Kapitalne pomoći od izvanproračunskih korisnika

Kapitalna pomoć Fonda za zaštitu okoliša i energetsku učinkovitost za sufinanciranje kapitalnog projekta Program prilagodbe klimatskih promjena u iznosu od 45.000,00 EUR.

Pomoći izravnanja za decentralizirane funkcije

U okviru ovih prihoda u 2025. godini planirane su tekuće pomoći za decentralizirane funkcije koje se odnose na proračunskog korisnika JVP Dubrovačko primorje u iznosu od 395.017,72 EUR.

Pomoći temeljem prijenosa EU sredstava

U 2025. godini planirani su prihodi od pomoći temeljem prijenosa EU sredstava planirana u iznosu od 2.550.000,00 EUR za provedbu kapitalnog projekta izgradnje novog Dječjeg vrtića i izgradnje novog vatrogasnog doma u Poslovnoj zoni Banići. Također je planiran iznos za širenje i modernizaciju javne rasvjete na području Općine i planiran je iznos za provedbu projekta Biciklističko-pješačke staze Slano-Ston.

**Prihodi od imovine (64)**

Prihodi od imovine planirani su u iznosu od 318.452,00 EUR. Ova vrsta prihoda uključuje prihode od financijske i nefinancijske imovine.

Prihodi od financijske imovine planirani su u iznosu od 52,00 EUR a odnose se na kamate na oročena sredstva i depozite po viđenju.

Prihodi od nefinancijske imovine planirani su u iznosu od 318.400,00 EUR odnose se na prihode:

naknade za koncesije, prihode od zakupa i iznajmljivanja imovine, naknade za korištenje nefinancijske imovine i ostale prihode od nefinancijske imovine.

**Prihodi od administrativnih pristojbi, po posebnim propisima i naknadama (65)**

Ova grupa prihoda sastoji se od administrativnih (upravnih) pristojbi, prihoda po posebnim propisima i komunalnog doprinosa i naknada. U 2025. godini planirani su iznosom od 887.460,00 EUR.

Prihodi od upravnih i administrativnih pristojbi iznose 70.460,00 EUR, a čine ih županijske, gradske i općinske pristojbe i naknade u iznosu od 13.200,00 EUR te ostale pristojbe i naknade planirane u iznosu od 57.260,00 EUR.

Prihodi po posebnim propisima u 2025. planirani su u iznosu od 37.000,00 EUR, od čega su najzastupljeniji prihodi od sufinanciranja cijene usluge vrtića.

Prihodi od komunalnih doprinosa i naknada za 2025. godinu iznose 780.000,00 EUR, od čega je plan prihoda od komunalnog doprinosa za 2025. godinu 660.000,00 EUR, a komunalne naknade 120.000,00 EUR.

**Prihodi od prodaje proizvoda i robe te pruženih usluga, prihod od donacija i ostali prihodi (66)**

U okviru ove skupine planirani su u ovom planskom razdoblju vlastiti prihodi od pruženih usluga proračunskih korisnika i prihod od pruženih usluga u iznosu od 22.000,00 EUR.

Također su planirane kapitalne donacije u iznosu od 3.000,00 EUR za sufinanciranje održavanja sportskih objekata.

**PRIHODI OD PRODAJE NEFINANCIJSKE IMOVINE**

**Prihodi od prodaje neproizvedene dugotrajne imovine (71)**

Ova grupa prihoda planira se u iznosu od 250.000,00 EUR, a odnosi se na prihod koji će se ostvariti prodajom neproizvedene dugotrajne imovine (zemljišta - Zona Banići).

**Prihodi od prodaje proizvedene dugotrajne imovine (72)**

Ova grupa prihoda planira se u iznosu 10.700 EUR, a odnosi se na prihod raspodjele prikupljenih sredstava otkupa stanova (Domouprava).

**PRIMICI OD FINANCIJSKE IMOVINE I ZADUŽIVANJA**

Općina Dubrovačko primorje u 2025. godini planira novo zaduživanje u iznosu od 1.000.000,00 EUR za sufinanciranje izgradnje projekta Dječjeg vrtića, te za sufinanciranje izgradnje Vatrogasnog doma u Banićima..

**RASPOLOŽIVA SREDSTVA IZ PRETHODNIH GODINA**

Općina Dubrovačko primorje u proračunu 2025. godine planira i prijenos viška prihoda u iznosu od 725.221,00 EUR. Plan je donesen procjenom poslovanja tekuće 2024. godine.

Najveći dio sredstava iskoristit će se se za otplatu glavnice primljenih zajmova od državnog proračuna, subvenciju trgovačkom društvu Libertas, te za tekuće donacije Vatrogasnoj zajednici.

**RASHODI I IZDACI PRORAČUNA**

Sveukupni rashodi i izdaci u prijedlogu plana Proračuna za 2025. godinu planirani su u iznosu od 7.471.180,97 EUR. Rashode razvrstavamo na tri osnovne grupe:

- Rashodi poslovanja,

- Rashode za nabavu nefinancijske imovine,

- Izdatke za financijsku imovinu i otplate zajmova.

Potrebno je naglasiti da rashode i izdatke iskazane u Općem dijelu Proračuna čine rashodi i izdaci koji se predviđaju ostvariti u Općini i kod proračunskih korisnika.

**Rashodi poslovanja (3)**

Rashodi poslovanja za 2025. godinu planirani su u iznosu od 2.788.606,97 EUR. Dijelimo ih u sedam podskupina i to:

- Rashodi za zaposlene

- Materijalni rashodi

- Financijski rashodi

- Subvencije

- Pomoći dane u inozemstvo i unutar općeg proračuna

- Naknade građanima i kućanstvima na temelju osiguranja i druge naknade

- Rashodi za donacije, kazne, naknade šteta i kapitalne pomoći

**Rashodi za zaposlene (31)** u 2025. godini planiraju se ostvariti u iznosu od 1.051.696,00 EUR.

Rashodi za zaposlene odnose se na plaće i doprinose na plaće te ostale rashode za zaposlene vezane uz materijalna prava zaposlenih u Općini i proračunskim korisnicima (JVP Dubrovačko primorje, DV Slano, Baština Dubrovačko primorje).

**Materijalni rashodi (32)** u 2025. godini planirani su u iznosu od 1.116.722,97 EUR, a obuhvaćaju: naknade troškova zaposlenima, rashode za materijal i energiju, rashode za usluge te ostale nespomenute rashode poslovanja.

**Financijski rashodi (34)** planiraju se u 2025. godini ostvariti u iznosu od 12.950,00 EUR, a odnose se na kamate za primljene kredite i bankarske usluge i usluge platnog prometa.

**Subvencije (35)** u 2025. godini planiraju se u iznosu od 60.000,00 EUR, od čega su subvencije trgovačkim društvima u javnom sektoru planirane iznosom od 35.000,00 EUR (Libertas Dubrovnik d.o.o.). Preostali iznos od 25.000,00 EUR odnosi se na subvencije poljoprivrednicima, obrtnicima, malim i srednjim poduzetnicima.

**Pomoći dane u inozemstvo i unutar općeg proračuna (36)** u 2025. godini planiraju se u iznosu od 35.000,00 EUR te se odnosi na sufinanciranje produženog boravka i usluga logopeda.

**Naknade građanima i kućanstvima na temelju osiguranja i druge naknade (37)** u 2025. godini planirane su u iznosu od 112.800,00 EUR. Ovdje su svrstane:

- naknade građanima i kućanstvima u novcu (sufinanciranje cijene prijevoza studenti, sufinanciranje udžbenika, jednokratne pomoći, naknade za novorođeno dijete, mirovinski dodatak, troškovi stanovanja)

- naknade građanima i kućanstvima u naravi (sufinanciranje cijene prijevoza studenata, učenika i umirovljenika, ostale tekuće donacije u naravi, izdaci za vodu-hidranti).

**Rashodi za donacije, kazne, naknade šteta i kapitalne pomoći (38)** u 2025. godini planirani u iznosu od 399.438,00 EUR. Ova vrsta rashoda odnosi se na tekuće i kapitalne donacije udrugama i drugim neprofitnim subjektima i građanima vezanim uz kulturne, sportske i druge društvene djelatnosti, kao i na kapitalne pomoći trgovačkim društvima u javnom sektoru.

**Rashodi za nabavu nefinancijske imovine (4)**

Rashodi za nabavu nefinancijske imovine u 2025. godini planiraju se ostvariti u iznosu od 4.573.474,00 EUR. Rashodi za nabavu proizvedene dugotrajne imovine odnose na rashode za gradnju građevinskih objekata, nabavu komunalne, uredske i druge opreme za potrebe općine i proračunskih korisnika, za otkup knjiga te za izradu prostorno planske i projektne dokumentacije.

**Rashodi za nabavu neproizvedene dugotrajne imovine (41)** u 2025. godini planirani su u iznosu od 25.000,00 EUR, a odnose se na otkup zemlje.

**Rashodi za nabavu proizvedene dugotrajne imovine (42)** u 2025. godini planirani su u iznosu od 4.548.474 EUR, a odnose se na ulaganja u:

- Građevinski objekti 4.200.000,00 EUR

- Postrojenja i oprema 80.000,00 EUR

- Otkup knjiga, umjetnička djela i ostale izložbene vrijednosti 8.974,00 EUR

- Nematerijalna proizvedena imovina 259.500,00 EUR

Detaljnije obrazloženje planirane gradnje i drugih ulaganja dano je u nastavku obrazloženja za posebni dio Proračuna.

**Izdaci za financijsku imovinu i otplate zajmova (5)**

Izdaci za financijsku imovinu i otplate zajmova za 2025. godinu planirani su u iznosu od

109.100,00 EUR. Od toga otplata glavnice primljenih kredita i zajmova od kreditnih i ostalih financijskih institucija izvan javnog sektora u iznosu od 29.100,00 EUR, te otplata glavnice primljenih zajmova od državnog proračuna u iznosu od 80.000,00 EUR.

**OBRAZLOŽENJE PROGRAMA OPĆINE DUBROVAČKO PRIMORJE ZA 2025. GODINU**

**RAZDJEL 001: JEDINSTVENI UPRAVNI ODJEL**

**GLAVA 00101: JEDINSTVENI UPRAVNI ODJEL**

**U Proračunu 2025. Jedinstveni upravni odjel obuhvatio je sljedeće programe:**

|  |  |
| --- | --- |
| **PROGRAMI JEDINSTVENOG UPRAVNOG ODJELA** | **IZNOSI - EUR** |
| 1001 JAVNA UPRAVA I ADMINISTRACIJA | 426.010,00 |
| 1102 ODRŽAVANJE KOMUNALNE INFRASTRUKTURE | 494.000,00 |
| 1103 JAČANJE GOSPODARSTVA I POLJOPRIVREDE | 60.000,00 |
| 1104 PROSTORNO UREĐENJE I PRIPREMA PROJEKTNE DOKUMENTACIJE | 258.500,00 |
| 1105 ORGANIZACIJA I PROVOĐENJE ZAŠTITE I SPAŠAVANJA | 75.000,00 |
| 1106 PROMICANJE KULTURE | 75.000,00 |
| 1107 RAZVOJ SPORTA I REKREACIJE | 165.000,00 |
| 1110 OSNOVNO I SREDNJOŠKOLSKO OBRAZOVANJE | 80.000,00 |
| 1111 SOCIJALNA SKR I ZDRAVSTVO | 103.250,00 |
| 1115 RAZVOJ I UPRAVLJANJE SUSTAVA VODOOPSKRBE, ODVODNJE I ZAŠTITE VODA | 257.958,00 |
| 1117 ZAŠTITA OKOLIŠA | 106.200,00 |
| 1121 IZGRADNJA I UREĐENJE OBJEKATA JAVNE NAMJENE | 3.742.000,00 |
| 1108 PROTOKOL, ODNOSI S JAVNOŠĆU, OBLJETNICE, BLAGDANI | 34.800,00 |
| 1109 GRADNJA KOMUNALNE INFRASTRUKTURE | 560.000,00 |

**PROGRAM 1101: JAVNA UPRAVA I ADMINISTRACIJA**

Planirana sredstva za realizaciju ovog programa u 2025. godini iznose 426.010,00 EUR.

**Vrijeme realizacije**: kontinuirano tijekom cijele godine, završno sa 31.12.2025. godine

**Program sadrži aktivnosti** **i projekte**:

**Aktivnost A101101 – Djelatnosti Jedinstvenog upravnog odjela**

**Cilj:** uredno podmirivanje financijskih obveza prema zaposlenicima i kvalitetno funkcioniranje općinske uprave.

**Opis aktivnosti**: provođenje zakonom određenih poslova iz nadležnosti Općine iz područja radnih odnosa službenika i uredno izvršavanje zakonskih obveza iz djelokruga Općinske uprave koji se odnose na korištenje usluga i obavljanje potrebnih poslova za redovno funkcioniranje iste

Plaće obuhvaćaju bruto plaće za zaposlenike prema pripadajućim koeficijentima i osnovici, a uvećavaju se za 0,5% za svaku navršenu godinu radnog staža. Ostali rashodi za zaposlene odnose se na ostala materijalna prava službenika sukladno Pravilniku o radu. Doprinosi na plaće obračunavaju se prema zakonom zadanom izračunu na bruto plaće.

Materijalni rashodi planirali su se na temelju procjene i ostvarenja iz prethodnih godina, a obuhvaćaju naknade troškova zaposlenima, rashodi za materijal i energiju, rashode za usluge, te ostale nespomenute rashode.

Financijski rashodi obuhvaćaju usluge platnog prometa, izdatke za otplatu glavnice primljenog zajma od države.

Sredstva za realizaciju ove aktivnosti planirana su u iznosu od 414.010,00 EUR, a osigurana su iz općih prihoda proračuna, prihodi od nefinancijske imovine.

**Kapitalni projekt K101101 – Nabava opreme i druge imovine za potrebe odjela**

**Cilj:** podizanje informatičke opremljenosti na veću razinu, informatizacija poslovnih procesa u Općini i stvaranje uvjeta za kvalitetan rad službenika.

**Opis projekta**: u svrhu kvalitetnog funkcioniranja Općinske uprave planira se zamjena dotrajalih računala i opreme e uredske opreme i namještaja.

Sredstva za realizaciju ovog projekta planirana su u iznosu od 12.000,00 EUR, sredstva osigurana iz općih prihoda i primitaka i prihoda od prodaje nefinancijske imovine.

**PROGRAM 1102: ODRŽAVANJE KOMUNALNE INFRASTRUKTURE**

Planirana sredstva za realizaciju ovog programa u 2025. godini iznose 494.000,00 EUR.

**Vrijeme realizacije**: kontinuirano tijekom cijele godine, završno sa 31.12.2025. godine

**Ciljevi provedbe programa:** ciljevi programa su razvijati postojeću komunalnu infrastrukturu i održavati je u funkcionalnom i u urednom stanju.

**Rizici:** obzirom da se ovaj Program najvećim dijelom financira iz namjenskih sredstava, rizik u ostvarenju planiranog predstavlja nedovoljan prihod namjenskih sredstava u proračun Općine.

**Program sadrži aktivnosti:**

**Aktivnost A111201: Održavanje čistoće javnih površina**

**Opis:** pod održavanjem čistoće podrazumijeva se čišćenje javnih površina u naseljima Slano, Kručica, Slađenovići i Banići, tj. u naseljima u kojima se ubire komunalna naknada.

**Cilj**: podizanje razine čistoće i urednosti u naseljima Slano, Kručica, Slađenovići i Banići. Minimalni standard održavanja čistoće ovisi o području i godišnjem periodu (sezoni).

Aktivnost se obavlja temeljem sklopljenog ugovora.

Sredstva za realizaciju ove aktivnosti planirana su u iznosu od 75.000,00 EUR, sredstva osigurana od prihoda za posebne namjene – komunalna naknada i koncesije.

**Aktivnost A111202: Održavanje javnih zelenih površina**

**Opis:** ova Aktivnost odnosi se na održavanje parkova i ostalih zelenih nasada u naseljima Slano, Kručica, Slađenovići i Banići, te planiranje, formiranje i podizanje novih zelenih površina.

**Cilj:** postići takav nivo uređenja ali i održavanja javnih površina koji će stanovnicima Općine Dubrovačko primorje i posjetiteljima osigurati ugodno i pristojno okruženje.

Aktivnost se obavlja temeljem sklopljenog ugovora.

Objekti na javnim zelenim površinama održavaju se tako da svojim izgledom i funkcionalnošću udovoljavaju svojoj namjeni.

Sredstva za realizaciju ove aktivnosti planirana su u iznosu od 45.000,00 EUR, sredstva osigurana od prihoda za posebne namjene – komunalna naknada.

**Aktivnost A111203: Održavanje nerazvrstanih cesta i objekata**

**Cil**j: omogućiti stalnu i sigurnu prohodnost nerazvrstanih cesta za sva vozila, te poduzeti sve potrebne radnje kako bi se osigurao nesmetan i siguran promet na cestama koje su u nadležnosti općine. Cilj ove aktivnosti je osigurati zakonom propisane uvjete prometovanja i sigurnosti kretanja kroz: stalni nadzor nad stanjem cesta, održavanje opreme prometnica, održavanje kolnika. Onemogućit štetno djelovanje oborinskih voda na prometnice, te spriječiti stvaranje poplava tijekom kišnih razdoblja.

**Opis**: osiguranje prohodnosti nerazvrstanih cesta na način da se vodi briga o redovitoj kosidbi rubnih dijelova kolnika, pilanje grana i stabala koji sprečavaju promet, košnja svih nerazvrstanih cesta na čitavom području Općine. Izvanredno održavanje divljih odlagališta otpada uz nerazvrstane ceste i po naseljima Općine, na način da se nakon uočavanja ili prijavljivanja neadekvatno odloženog krupnog, građevinskog i ostalog komunalnog otpad, izvrši uklanjanje i zbrinjavanje istog na propisan način.

Povremeno obilaženje kolnika i puteva, rješavanje nastalih manjih problema na temelju osobnog zapažanja i temeljem prijave stanovnika, manji popravci potpornih i obložnih zidova uz cestu, popravci zaštitnih zidanih ograda i stupića, popravci donjih podzida nerazvrstanih cesta, zatvaranje manjih udarnih rupa na kolniku, uklanjanje manjih odrona kamenja i drugih krupnijih otpadaka i predmeta sa prometnica, održavanje oborinskih kanala i ostalih komunalnih objekata.

Sredstva za realizaciju ove aktivnosti planirana su u iznosu od 150.000,00 EUR, a osigurana su iz općih prihoda i primitaka proračuna, prihoda za posebne namjene-komunalni doprinos, prihoda za posebne namjene-komunalna naknada, prihoda za posebne namjene-koncesije, prihoda za posebne namjene-mineralne sirovine, prihod od posebne namjene-legalizacija, prihoda od pomoći.

**Aktivnost A111204: Održavanje groblja**

**Cilj:** ove aktivnosti je povećati kvalitetu i čistoću na grobljima a posebnu pažnju treba posvetiti održavanju pristupnih putova, ograđivanju groblja, održavanju zelenila.

**Opis aktivnosti:** uređivanje groblja u smislu ove aktivnosti odnosi se na mjesna groblja u naselju Slano, Banići i Kručica (ostala naselja ne plaćaju komunalnu naknadu). Uređivanje groblja obuhvaća isključivo i samo poslove čišćenja (kosidba i pometanje) zajedničkih površina na groblju, kao što su pješačke staze i/ili prilaz samoj kapeli (crkvi), a sve unutar granice groblja.

Sredstva za realizaciju ove aktivnosti planirana su u iznosu od 5.000,00 EUR, a osigurana su iz prihoda za posebne namjene-komunalna naknada.

**Aktivnost A111208: Javna rasvjeta i električna energija**

**Cilj:** ove aktivnosti su pravovremeno zamjenjivanje rasvjetnih tijela i održavanje javne rasvjete na nivou, s posebnom pozornošću na prostore koje traži turistička destinacija.

Održavanje javne rasvjete obavlja se u svim naseljima Općine Dubrovačko primorje.

**Opis:** pod održavanjem javne rasvjete podrazumijevaju se poslovi koji osiguravaju kontinuiranu i nesmetanu funkciju rasvjete javnih površina. Kvarove na javnoj rasvjeti građani prijavljuju u JUO Općine.

U sklopu ove aktivnosti su i troškovi potrošnje struje na području Općine.

Sredstva za realizaciju ove aktivnosti planirana su u iznosu od 95.000,00 EUR. Sredstva su osigurana iz prihoda za posebne namjene-komunalni doprinos, prihoda za posebne namjene-komunalna naknada, prihodi za posebne namjene – koncesije i prihodi na posebne namjene-turistička pristojba.

**Aktivnost A111210: Obvezna preventivna DDD**

**Cilj:** u okviru planiranih sredstava provoditi mjere za sprečavanje i suzbijanje zaraznih bolesti.

**Opis**: aktivnost sadrži mjere dezinfekcije, dezinsekcije i deratizacije.

Sredstva za realizaciju ove aktivnosti planirana su u iznosu od 3.500,00 EUR, a osigurana su iz općih prihoda i primitaka proračuna.

**Aktivnost: A111211: Obavljanje poslova sakupljanja, prijevoza i neškodljivog uklanjanja lešina s javnih površina**

**Cilj:** sakupljanje, prijevoz i neškodljivo uklanjanje lešina s javnih površina

**Opis:** u okviru ove aktivnosti planirana su sredstva za sakupljanje, prijevoz i neškodljivo uklanjanje lešina s područja javnim površina u Općini.

Sredstva za realizaciju ove aktivnosti planirana su u iznosu od 3.000,00 EUR, a osigurana su iz općih prihoda i primitaka proračuna.

**Aktivnost: A111212: Sanitarno veterinarske aktivnosti**

**Cilj**: zbrinjavanje napuštenih životinja na području općine

**Opis**: zbrinjavanje psa lutalica i mačaka, lov, ulov i transport do skloništa, klinički pregled veterinara, izolaciju po sumnji na bjesnoću, sterilizaciju, cijepljenje protiv bjesnoće, hranjenje i skrb.

Sredstva za realizaciju ove aktivnosti planirana su u iznosu od 7.500,00 EUR, a osigurana su iz općih prihoda i primitaka proračuna.

**Aktivnost: A111213: Održavanje pomorskog dobra**

**Opis**: održavanje i prihrana plaža, održavanje čistoće na plažama i postavljanje plažnih ograda u moru.

**Cilj:** čišćenje i održavanje pomorskog dobra

Sredstva za realizaciju ove aktivnosti planirana su u iznosu od 50.000 EUR, a osigurana su iz prihoda za posebne namjene – turistička pristojba i komunalni doprinos.

**Aktivnost A111214: Održavanje komunalne infrastrukture i aktivnost mjesnih odbora**

**Cilj:** ove aktivnosti je poticati stanovništvo da sami zatraže pomoć u građevinskom materijalu te sami uređuju komunalnu infrastrukturu i time ostvare veću komunalnu uređenost područja općine. U sklopu ove aktivnosti pomagali bi se u projektima uređenja komunalne infrastrukture i sličnih aktivnosti od javnog interesa kroz mjesne odbore.

**Opis:** individualno održavanje komunalne infrastrukture obavlja se na način da se kroz organiziranje akcija stanovništva u pojedinim naseljima Općine Dubrovačko primorje izvrše popravci pločnika, skalina, slivnika, podzida, cementiranje ceste i druge aktivnosti od javnog interesa.

Sukladno mogućnostima, pristupa se razmatranju dostavljenih zahtjeva, te donosi Odluka Načelnika o dodjeli istog.

Sredstva za realizaciju ove aktivnosti planirana su u iznosu od 50.000,00 EUR, a osigurana su iz općih prihoda i primitaka.

**Aktivnosti A111238: Ostale komunalne usluge**

**Cilj:** poboljšanje komunalnih usluga

**Opis**: ova aktivnost obuhvaća troškove novih priključaka za struju i vodu, usluga prijevoza i trošak odvoza smeća za ured u Općini.

Sredstva za realizaciju ove aktivnosti planirana su u iznosu od 10.000,00 EUR, a osigurana su iz općih prihoda , prihoda za posebne namjene-vodni doprinos.

**PROGRAM 1103: JAČANJE GOSPODARSTVA I POLJOPRIVREDE**

Planirana sredstva za program Jačanje gospodarstva i poljoprivrede za 2025. godini iznose 60.000,00 EUR.

Vrijeme realizacije: kontinuirano tijekom cijele godine, završno sa 31.12.2025. godine.

**Rizik:** nedovoljan broj ljudskih resursa i nedovoljan prihod namjenskih sredstava za pokrivanje istog

**Program sadrži aktivnosti:**

**Aktivnosti A101306: Subvencije poljoprivrednicima**

**Opis:** Općina Dubrovačko primorje se trudi jačati i poticati gospodarstvo svog kraja.

**Cilj:** želi se poticati razvoj eko poljoprivrede koja u Općini Dubrovačko primorje ima velik potencijal.

Sredstva za realizaciju ove aktivnosti planirana su u iznosu od 25.000,00 EUR, a osigurana su iz općih prihoda i primitaka proračuna i prihoda za posebne namjene – naknada za prenamjenu polj. zemljišta

**Aktivnost A111306: Subvencije trgovačkim društvima**

**Opis:** Općina sukladno Ugovoru o pružanju komunalne usluge i o nadoknadi troškova prijevoza putnika u javnom prometu sa tvrtkom Libertas Dubrovnik d.o.o. vrši sufinanciranje cijene prijevoza.

**Cilj:** Cilj ove aktivnosti je osigurati dovoljan broj autobusnih linija za sve stanovnike općine, uskladiti vozne redove prema potrebama radno aktivnog stanovništva, prema potrebama učenika i studenata.

Sredstva za realizaciju ove aktivnosti planirana su u iznosu od 35.000,00 EUR, a osigurana su iz općih prihoda i primitaka.

**PROGRAM 1104: PROSTORNO UREĐENJE I PRIPREMA PROJEKTNE DOKUMENTACIJE**

Planirana sredstva za program Prostorno uređenje i priprema projektne dokumentacije za 2025. godinu iznose258.500,00 EUR.

**Vrijeme realizacije**: kontinuirano tijekom cijele godine, završno sa 31.12.2025. godine

**Rizik:** dugotrajnost postupka ishodovanja uvjeta javno pravnih tijela koji sudjeluju u postupcima i nedostatak ljudskih resursa za provedbu ovih projekata.

**Program se sastoji od aktivnosti i projekata:**

**Kapitalni projekt K111407 - Ulaganje u nematerijalnu imovinu – projektna dokumentacija**

**Opis**: ovim bi se osigurala izrade studije i projektne dokumentacije – Stambeno zbrinjavanje

**Cilj**: želi se riješiti pitanje stambenog zbrinjavanja

Sredstva za realizaciju ove aktivnosti planirana su u iznosu od 20.000,00 EUR, a osigurana su iz prihoda od prodaje nefinancijske imovine i naknade šteta.

**Aktivnost A111408- Evidencija komunalne infrastrukture**

**Opis: o**vim bi se sukladno obvezi iz Zakona o komunalnom gospodarstvu izvršila obveza i evidentirala komunalna infrastruktura (nerazvrstane ceste, javna rasvjeta, parkovi, parkinzi, groblja i dr.)

**Cilj:** napraviti registar cjelokupne komunalne infrastrukture sukladno Zakonu o komunalnom gospodarstvu i započeti postupak evidentiranja komunalne infrastrukture u katastru i zemljišniku

Sredstva za realizaciju ove aktivnosti planirana su u iznosu od 12.000,00 EUR, a osigurana su iz općih prihoda i primitaka.

**Kapitalni projekt K111409- Izrada izmjena i dopuna Urbanističkog plana Slano**

**Opis:** ovim bi se započeo postupak izrade izmjena i dopuna UPU Slano.

**Cilj:** izradom UPU SLANO bi se isti uskladio sa planovima višeg reda. Stvorili bi se uvjeti za realizaciju projekata kako javnih tako i privatnih.

Sredstva za realizaciju ovog projekta planirana su u iznosu od 40.000,00 EUR, a osigurana su iz prihoda za posebne namjene-komunalni doprinos, prihoda za posebne namjene-komunalna naknada i prihodi za posebne namjene-legalizacija, iz općih prihoda i primitaka.

**Kapitalni projekt K111410- Projektiranje cesta**

**Opis: o**vim bi se započelo projektiranje ceste kroz Polje, ceste kroz Banju i pješačke staza na Neprobić i Tmor.

**Cilj:** Unapređenje cestovne mreže kao i unapređenje planinarskih staza.

Sredstva za realizaciju ovog projekta planirana su u iznosu od 60.000,00 EUR, a osigurana su iz prihoda za posebne namjene-komunalni doprinos.

**Kapitalni projekt K111411: Projektna dokumentacija – Zvjezdarnica Lanterna Slano**

**Opis:** Prostor bivše Lanterne bi se uredio za interpretacijsko edukacijski centar – Zvjezdarnica.

**Cilj**: Poboljšati ponudu u cilju edukacije, a posebno djece i mladeži.

Sredstva za realizaciju ovog projekta planirana su u iznosu od 16.500,00 EUR, a osigurana su iz prihoda od komunalnog doprinosa.

**Kapitalni projekt K1111413: Projektna dokumentacija – uređenje obalnog pojasa DV-Mrče**

**Opis:** ovim projektom bi se projektiralo uređenje obalnog pojasa uz osiguranje komunalnih vezova za lokalno stanovništvo.

**Cilj:** osigurati bolje uvjete svih stanovnika kroz poboljšanje komunalne infrastrukture na kopnu i moru.

Sredstva za realizaciju ovog projekta planirana su u iznosu od 80.000,00 EUR, a osigurana su iz prihoda od prodaje nefinancijske imovine i prihoda od pomoći.

**Kapitalni projekt K111414: Projekt dokumentacija – UPU Rudine**

**Opis:** U sklopu ovog projekta izrađivala bi se potrebna dokumentacija za realizaciju projekta Zračne luke Rudine i auto-motodrom Rudine.

Sredstva za realizaciju ovog projekta planirana su u iznosu od 30.000 EUR, , a osigurana su iz prihoda od prodaje nefinancijske imovine i općih prihoda i primitaka.

**PROGRAM 1105: ORGANIZACIJA I PROVOĐENJE ZAŠTITE I SPAŠAVANJA**

Planirana sredstva za program Organizacije i provođenja zaštite i spašavanja za 2025. godinu su 75.000,00 EUR.

Vrijeme realizacije: kontinuirano tijekom cijele godine, završno sa 31.12.2025. godine.

**Rizik** :nedostatak novčanih sredstava i ljudskih resursa za realizaciju ovog Programa.

**Program sadrži aktivnosti:**

**Aktivnosti A111401: Civilna zaštita**

**Opis:** civilna zaštita je sustav organiziranja sudionika, operativnih snaga i građana za ostvarivanje zaštite i spašavanja, ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Sredstva za funkcioniranje osiguravanju se u Proračunu, a sve sukladno Zakonu o sustavu civilne zaštite.

Ovom aktivnošću sufinancira se i djelovanje Hrvatske gorske službe spašavanja na području općine.

**Cilj:** Općina Dubrovačko primorje nastoji jačati i nadopunjavati spremnost postojećih operativnih snaga.

Cilj ove aktivnosti je ustrojiti sustav civilne zaštite da se u slučaju velikih nesreća i katastrofa ostvari što veća zaštita i spašavanje ljudi, životinja, materijalnih i kulturnih dobara i okoliša.

Sredstva za realizaciju ove aktivnosti planirana su u iznosu od 10.000,00 EUR, a osigurana su iz izvora opći prihodi i primici.

**Aktivnost A111503: Protupožarna zaštita**

**Opis:** prema zakonskoj regulativi Općina je obvezna izdvojiti iz Proračuna propisani iznos sredstava za vatrogastvo – dobrovoljna vatrogasna društva. Pod osnovnom djelatnošću Vatrogasne zajednice Općine planirana su sredstva čije iznose i obvezu propisuje Zakon o vatrogastvu. Iz tih sredstava nabavlja se oprema za dobrovoljna vatrogasna društva i vatrogasnu zajednicu, potiče se i održava funkcioniranje dobrovoljnog vatrogastva, te izvršavaju druge propisane aktivnosti Vatrogasne zajednice.

**Cilj:** cilj programa je postizanje učinkovite protupožarne zaštite radi sprječavanja nastanka požara, zaštite ljudi i imovine. Protupožarna preventiva, kao bitan čimbenik zaštite od požara, smanjuje mogućnost nastanka štetnih događaja.

Sredstva za realizaciju ove aktivnosti planirana su u iznosu od 65.000,00 EUR, a osigurana su iz izvora opći prihodi i primici proračuna.

**PROGRAM 1106: PROMICANJE KULTURE**

Planirana sredstva za program Promicanje kulture za 2025. godinu iznose 75.000,00 EUR.

**Vrijeme realizacije**: kontinuirano tijekom cijele godine, završno sa 31.12.2025. godine.

**Rizik**: nedostatak novčanih sredstava i nedostatak ljudskih resursa

**Program sadrži aktivnosti i projekte:**

**Aktivnosti A111601: Financiranje udruga u kulturi**

Ova aktivnost provodi se prema Pozivu za predlaganje programa javnih potreba u područjima kulture, sporta i udruga građana Općine Dubrovačko primorje.

**Opis:** Općina kroz financijske pomoći potiče svoje kulturne udruge, ali i potpomaže njihov opstanak, te potiče kulturne manifestacije.

Sufinancira se rad udruga koje sudjeluju na raznim smotrama, koje obnavljaju svoje funduse, koji obnavljaju i čuvaju kulturnu baštinu. Kroz ovu aktivnost subvencionirao bi se najam školske dvorane u cilju kako bi se privukli novi sadržaji u Općini Dubrovačko primorje, a sve bi bilo definirano kroz Javni poziv.

Međunarodna suradnja kao i predstavljanie kulturne baštine u zemlji i inozemstvu predstavlja važan doprinos očuvanju tradicije same općine i njezinih kulturnih društava.

Poticat će se manifestacije u kulturi, filmu i ostalim djelatnostima za koje se procjeni da su od značaja za unapređenje kulture i baštine Dubrovačkog primorja.

**Cilj:** Općina Dubrovačko primorje pokušava očuvati kulturnu baštinu i sačuvati od zaborava primorske običaje. Cilj ove aktivnosti je da udruge u kulturi kroz svoje djelovanje doprinose očuvanju materijalne i nematerijalne kulturne baštine.

Sredstva za realizaciju ove aktivnosti planirana su u iznosu od 24.000,00 EUR, a osigurana su iz izvora: opći prihodi i primici.

**Aktivnost A111604: Održavanje crkvi i ostalih spomenika kulture**

**Opis:** ovom aktivnošću se planira izvršenje manjih zahvata na sakralnim objektima po zahtjevima Župa.

**Cilj**: pomoći u održavanju sakralnih objekata kako bi se održao kulturni identitet tog područja.

Sredstva za realizaciju ovog projekta planirana su u iznosu od 5.000 EUR, a osigurana su iz izvora opći prihodi i primici proračuna.

**Kapitalni projekt K111607: Spomen soba Domovinskog rata - Čepikuće**

Opis: ovim projektom bi se završila započeta projektna dokumentacija i započelo uređenje prostora Spomen sobe.

Cilj: očuvati najvrjedniji dio povijesti za stvaranje hrvatske države i dokumentirati sva događanja u razdoblju Domovinskog rata kako bi posjetitelji imali uvid u događanja a mlade generacije ne bi zaboravile povijest.

Sredstva za realizaciju ovog projekta planirana su u iznosu od 40.000 EUR, a osigurana su iz izvora pomoći.

**Kapitalni projekt K111608: Centar Crvenog križa – Dom Ošlje**

**Opis:** završno uređenje i stavljanje objekta u funkciju.

**Cilj**: održavanje radionica svih službi koje se uključene u spašavanje ljudskih života.

Sredstva za realizaciju ovog projekta planirana su u iznosu od 5.000,00 EUR, a osigurana su iz izvora pomoći.

**Aktivnost A111609: Otkup knjiga**

Opis: ovom aktivnosti bi se otkupile knjige na vrijednosti.

Cilj: cilj ove aktivnosti je očuvati dijela koje su dio povijesti.

Sredstva za realizaciju ovog projekta planirana su u iznosu od 1.000,00 EUR, a osigurana su iz izvora višak prihoda .

**PROGRAM 1107: RAZVOJ SPORTA I REKREACIJE**

Planirana sredstva za program Razvoj sporta i rekreacije za 2025. godine iznose 165.000,00 EUR.

**Vrijeme realizacije**: kontinuirano tijekom cijele godine, završno sa 31.12.2025. godine.

**Rizik:** nedostatak novčanih sredstava i mali broj korisnika sportske infrastrukture koji se bave sportom.

**Program sadrži sljedeće aktivnosti:**

**Aktivnosti A111701: Financiranje udruga u sportu**

**Opis:** Općina Dubrovačko primorje podržava razvoj sporta na svom području kroz tekuće donacije sportskim društvima koji okupljaju mlade na sportskim terenima.

Potiče se djelovanje sportskih škola za djecu i mlade.

Ova aktivnost provodi se prema Pozivu za predlaganje programa javnih potreba u područjima kulture, sporta i udruga građana Općine Dubrovačko primorje. Kroz ovu aktivnost subvencionirao bi se najam školske dvorane u cilju kako bi se privukli novi sadržaji u Općini Dubrovačko primorje, a sve bi bilo definirano kroz Javni poziv.

**Cilj:** cilj ove aktivnosti je poticanje stanovništva, a posebice mladih na bavljenje sportom.

Sredstva za realizaciju ove aktivnosti planirana su u iznosu od 20.000,00 EUR, a osigurana su iz izvora opći prihodi i primici.

**Aktivnost A111702: Održavanje sportskih objekata**

**Opis:** održavanje sportskih terena i dječjih igrališta na području općine Dubrovačko primorje. Redovitim obilaskom istih, vrši se čišćenje, košnja trave, popravak sprava i ostalih potrebnih radnji.

**Cilj:** Općina nastavlja ulagati u sportske terene i dječja igrališta na području općine s ciljem bolje opremljenosti i sigurnosti. Cilj je da svako naselje u općini ima sportski teren ili dječje igralište bez obzira na mali broj djece.

Sredstva za realizaciju ove aktivnosti planirana su u iznosu od 40.000 EUR, a osigurana su iz izvora opći prihodi i primici, pomoći i donacije i prihodi od komunalnog doprinosa i prihoda od prodaje nefinancijske imovine i naknade šteta.

**Kapitalni projekt K111703: Biciklističko-pješačka staza Slano-Ston**

**Opis:** projekt biciklističko – pješačke staze Slano-Ston se nastavlja projekt sve u namjeri da se ožive tematske staze te istaknu prirodna bogatstva naše Općine.

**Cilj:** u ovoj godini se nastavlja realizacija projekta

Sredstva za realizaciju ovog projekta planirana su u iznosu od 105.000,00 EUR, a osigurana su iz izvora prihoda za posebne namjene-komunalni doprinos i pomoći .

**PROGRAM 1110: OSNOVNO I SREDNJOŠKOLSKO OBRAZOVANJE**

Planirana sredstva za program Osnovno i srednjoškolsko obrazovanje za 2025. godine su 80.000,00 EUR.

Vrijeme realizacije: kontinuirano tijekom cijele godine, završno sa 31.12.2025. godine.

**Program sadrži aktivnosti:**

**Aktivnosti A111004: Vanškolske aktivnosti učenika**

**Opis:** na području općine Dubrovačko primorje djeluju dvije osnovne škole. Općina tekućim donacijama potiče škole da organiziraju vanškolske aktivnosti i prigodne programe.

Također se financira nagrađivanje učenika koji su postigli iznimne rezultate na različitim natjecanjima.

**Cilj:** ove aktivnosti je poticanje razvoja i opstanka osnovnih škola na području općine , kao i poticanje učenika da se uključuju u vanškolske aktivnosti. Nagrađivanjem uspjeha učenici se potiču na bolji rad i bolje rezultate.

Sredstva za realizaciju ove aktivnosti planirana su u iznosu od 12.700,00 EUR, a osigurana su iz izvora opći prihodi i primici.

**Aktivnost: A111005: Sufinanciranje produženog boravka i usluga logopeda i rehabillitatora i sl.**

**Opis:** Općina sufinancira trošak rada djelatnika u produženom boravku u Osnovnoj školi Slano, plaće i ostala materijalna prava i ostale troškove u iznosu od 75%, ostatak DNŽ. Općina financira i usluge logopeda koji radi s djecom u OŠ Slano.

**Cilj:** poboljšanje školskog standarda

Sredstva za realizaciju ove aktivnosti planirana su u iznosu od 35.000,00 EUR, a osigurana su iz izvora opći prihodi i primici.

**Aktivnost A111102: Subvencije prijevoza učenika i studenata**

**Opis:** Općina Dubrovačko primorje ima sklopljen ugovor sa tvrtkom Libertas Dubrovnik d.o.o. o sufinanciranju troškova prijevoza učenika i studenata.

Općina sufinancira prijevoz učenika i studenata koji redovno pohađaju srednju školu/fakultet u Dubrovniku, na način da student pri kupnji mjesečnog pokaza sudjeluje sa manjim dijelom, a ostatak podmiruje Općina Dubrovačko primorje. Za učenike srednjih škola učenik sudjeluje sa manjim dijelom, a ostatak od 75 % iz proračuna RH i ostatak Općina. Također, Općina sufinancira i vikend karte učenika koji su smješteni u domu na način da učenik sudjeluje sa manjim dijelom, a ostatak podmiruje Općina. Učenici koji se školuju van područja na kojem javni prijevoz ne obavlja tvrtka Libertas Dubrovnik d.o.o. Općina isplaćuje iznos 40 EUR/mjesečno.

Studentima koji studiraju van područja na kojem javni prijevoz ne obavlja tvrtka Libertas Dubrovnik d.o.o. Općina isplaćuje 70 EUR/mjesečno za pokriće troškova prijevoza.

**Cilj:** ovom aktivnosti se želi omogućiti djeci pravo na stjecanje znanja, pojmova, umijeća, stavova i navika potrebnih za život i daljnje školovanje.

Cilj je osigurati im osnovne uvjete za intelektualni, tjelesni, estetski, društveni, moralni i duhovni razvoj djece u skladu s njihovim sposobnostima i sklonostima u osnovnim školama.

Cilj aktivnosti je učenicima i studentima financijski olakšati školovanje i time ih poticati na daljnje školovanje.

Sredstva za realizaciju ove aktivnosti planirana su u iznosu od 27.300,00 EUR, a osigurana su iz izvora opći prihodi i primici.

**Aktivnost A111104: Ostale pomoći i naknade obiteljima za djecu**

**Opis:** Općina sufinancira kupnju školskih udžbenika za svakog učenika/studenta koji redovno pohađa srednju školu ili neku visokoobrazovnu ustanovu.

**Cilj:** cilj je poboljšanje standarda obitelji srednjoškolaca i studenata.

Sredstva za realizaciju ove aktivnosti planirana su u iznosu od 5.000 EUR, a osigurana su iz izvora opći prihodi i primici .

**PROGRAM 1111: SOCIJALNA SKRB I ZDRAVSTVO**

Planirana sredstva za program Socijalna skrb i zdravstvo za 2025. godine su 103.250,00 EUR.

Vrijeme realizacije: kontinuirano tijekom cijele godine, završno sa 31.12.2025. godine.

**Rizik**: Nepredviđeni rizik su poremećaji u ostvarenju prihoda proračuna planiranih za ovu namjenu.

**Program sadrži aktivnosti:**

**Aktivnosti A111101: Subvencije prijevoza**

**Opis:** ovom aktivnosti sufinanciraju se troškovi prijevoza umirovljenika i invalida. Temeljem sklopljenog ugovora sa tvrtkom Libertas Dubrovnik d.o.o. ugovorne strane utvrđuju da cijena mjesečne umirovljeničke karte iznosi 19,90 EUR (u cijenu je uključen PDV). Libertas Dubrovnik d.o.o. iznos od 9,95 EUR naplaćuje po mjesečnoj pokaznoj karti od korisnika, a iznos do pune cijene podmiruje Općina Dubrovačko primorje.

**Cilj:** cilj ove aktivnosti je financijski olakšati odlazak umirovljenika do Dubrovnika, kao najbližeg urbanog središta.

Sredstva za realizaciju ove aktivnosti planirana su u iznosu od 9.500,00 EUR, a osigurana su iz izvora opći prihodi i primici.

**Aktivnost A111103: Potpore**

**Opis:** Općina dodjeljuje jednokratne pomoći samcima ili obiteljima koje zbog trenutačnih socijalnih, zdravstvenih ili drugih posebnih okolnosti (bolesti, smrti člana obitelji, dugotrajnog liječenja, nabave skupih lijekova, elementarne nepogode..) nisu u mogućnosti zadovoljiti osnovne životne potrebe. Uvjeti za dodjelu jednokratne novčane pomoći određene su Socijalnim pravilnikom.

**Cilj:** osnovna misija aktivnosti je podići životni standard osobama teškog imovinskog stanja kroz jednokratne novčane pomoći.

Ciljevi su usmjeravanje mehanizama skrbi prema najugroženijim skupinama u zajednici uz korištenje svih lokalnih resursa.

Sredstva za realizaciju ove aktivnosti planirana su u iznosu od 23.300,00 EUR, a osigurana su iz izvora opći prihodi i primici.

**Aktivnost A111106: Tekuće donacije**

**Opis:** Općina Dubrovačko primorje iz Proračuna sufinancira Gradsko društvo Crvenog križa Dubrovnik koje djeluje na području općine Dubrovačko primorje.

**Cilj:** cilj ove aktivnosti je dati doprinos unapređenju i zaštiti zdravlja, prevenciji bolesti i podizanju zdravstvene i ekološke kulture građana.

Sredstva za realizaciju ove aktivnosti planirana su u iznosu od 5.500,00 EUR, a osigurana su iz izvora opći prihodi i primici proračuna.

**Aktivnost A111108: Ostale pomoći iz proračuna u novcu**

**Opis:** Općina Dubrovačko primorje isplaćuje porodiljne naknade za svako novorođeno dijete u obitelji. Uvjeti za ostvarivanje prava na ovu naknadu i visina naknade određeni su socijalnim pravilnikom.

Ovom aktivnošću obuhvaćena je i isplata uvećane pomoći za uzdržavanje i mirovinskog dodatka osobama starije životne dobi sa niskim mirovinama ili osobama bez primanja. Kriteriji za ostvarivanje prava na mirovinski dodatak ili uvećanu pomoć za uzdržavanje i visina pomoći i dodatka definirani su socijalnim pravilnikom.

Troškovi stanovanja odnose se na najamninu za stanove koji nisu u vlasništvu Općine Dubrovačko primorje, za električnu energiju, vodu, odvoz i zbrinjavanje otpada.

Pravo na troškove stanovanja imaju korisnici Centra za socijalnu skrb, odnosno korisnici zajamčene minimalne naknade. Visina naknade za troškove stanovanja iznos 30% od visine iznos zajamčene minimalne naknade koju im isplaćuje Centar za socijalnu skrb Dubrovnik.

**Cilj:** isplatom naknade za novorođenu djecu općina pokušava podizati natalitet i motivirat mlade obitelji da ostanu ili se vrate živjet u Općinu Dubrovačko primorje.

Cilj ove aktivnosti je i podizanje kvalitete života osoba treće životne dobi sa niskim mirovinama ili bez primanja, ali i pomoć socijalno najugroženijim osobama u podmirenju osnovnih životnih potreba.

Sredstva za realizaciju ove aktivnosti planirana su u iznosu od 48.500,00 EUR, a osigurana su iz izvora opći prihodi i primici , i pomoći .

**Aktivnost A111109: Dnevni boravak, briga i njega u kući**

**Opis:** na temelju sklopljenog ugovora o suradnji sa Dobrotvornom udrugom „Blage ruke“ provodi se program aktivnosti Dnevnog boravka i pružanja socijalnih usluga. Općina provedbu ovog programa sufinancira sa iznosom od 10.000,00 EUR. Svrha ove aktivnosti je poboljšanje kvalitete života starijih osoba na području Općine Dubrovačko primorje. Ova aktivnost je od iznimnog značenja za starije stanovništvo ruralnog dijela općine.

**Cilj:** cilj ove aktivnosti je osigurati starijoj populaciji adekvatan prostor gdje se oni mogu okupljati i družiti, ali i organizirati im zanimljive radionice, savjetovanja ili neke druge aktivnosti prilagođene njihovoj dobi i potrebama.

Sredstva za realizaciju ove aktivnosti planirana su u iznosu od 10.000,00 EUR, a osigurana su iz izvora opći prihodi i primici.

**Aktivnost A112202- Nadstandard zdravstvene skrbi**

**Opis:** Temeljem sklopljenog ugovora sa Medicinsko-biokemijskim laboratorijem, stanovnici općine mogu jednom tjedno koristiti usluge laboratorija u Slanomu.

**Cilj:** Provođenjem ove aktivnosti stanovnici ne moraju odlazit u Dubrovnik da bi koristili usluge laboratorija.

Sredstva za realizaciju ove aktivnosti planirana su u iznosu od 6.450,00 EUR, a osigurana su iz izvora opći prihodi i primici.

**PROGRAM 1115: RAZVOJ I UPRAVLJANJE SUSTAVA VODOOPSKRBE, ODVODNJE I ZAŠTITE VODA**

Planirana sredstva za Program Razvoj i upravljanje sustava vodoopskrbe, odvodnje i zaštite voda za 2025. godine iznose 257.958,00 EUR.

**Vrijeme realizacije**: kontinuirano tijekom cijele godine, završno sa 31.12.2025. godine.

**Rizik**: nepredviđeni rizik su poremećaji u ostvarenju prihoda proračuna planiranih za ovu namjenu

**Program se sastoji od aktivnosti i projekata:**

**Aktivnost A111209- Održavanje oborinske odvodnje**

**Opis:** ovom aktivnosti bi se postojeći sustav oborinske odvodnje održavao u funkcionalnom stanju

**Cilj:** stvoriti preduvjete da se otklone sve moguće štete od oborinskih voda i povećati sigurnost u prometu nerazvrstanih cesta.

Sredstva za realizaciju ove aktivnosti planirana su u iznosu od 13.268,00 EUR, a osigurana su iz izvora prihodi od posebnih namjena-komunalni doprinos.

**Kapitalni projekt K111222- Kapitalna ulaganja-kanalizacija**

**Opis:** ovim planom bi se otplaćivao kredit za IPARD mjera 301, izgradio dio sustava u Poslovnoj zoni Banići, izradila bi se projektno tehnička dokumentacija za naselja i dijelove naselja koja nemaju izgrađen sustav javne odvodnje, izvršila bi se poboljšanja na sustavu odvodnje (filteri zraka, crpke, izmjena cjevovoda, fazonski komadi u crpnim stanicama, sustav dojave kvara)

**Cilj:** poboljšati sustav odvodnje i osigurati priključenje novim korisnicima na cijelom sustavu a posebno u Poslovnoj zoni Banići unaprijediti sustav odvodnje i putem novih tehničkih rješenja otkloniti neugodne mirise na istom

Sredstva za realizaciju ovog projekta planirana su u iznosu od 79.690,00 EUR, a osigurana su iz izvora prihodi od posebnih namjena-komunalni doprinos, prihodi od nefinancijske imovine, opći prihodi i primici.

**Kapitalni projekt K111302- Ulaganja u imovinu - vodoopskrba Doli/Smokvina/Ratac**

**Opis**: ovim bi se osiguralo učešće i kapitalna pomoć Vodovodu Dubrovnik prilikom realizacije gradnje vodoopskrbnog sustava Doli-Smokvina i Ratac

**Cilj:** osigurati realizaciju postojećeg projekta koji ima građevnu dozvolu i dovesti vodu do naselja Doli-Smokvina i Ratac , stvoriti bolje uvjete za život i razvoj ovih naselja.

Sredstva za realizaciju ovog projekta planirana su u iznosu od 150.000,00 EUR, a osigurana su iz izvora namjenskih primitaka od zaduživanja i prihoda od prodaje nefinancijske imovine i naknade šteta.

**Projekt K111304 – Ulaganje u komunalnu opremu**

**Opis**: na ovaj način bi se pomoglo Primorskom komunalnom društvu u kupnji komunalne opreme koja im je potrebna za obavljanje komunalnih djelatnosti.

**Cilj:** osigurati učinkovito obavljanje komunalnih djelatnosti.

Sredstva za realizaciju ovog projekta planirana su u iznosu od 15.000,00 EUR, a osigurana su iz izvora posebne namjene – komunalni doprinos.

**PROGRAM 1117: ZAŠTITA OKOLIŠA**

Planirana sredstva za program Zaštita okoliša za 2025. godine su 106.200,00 EUR.

**Vrijeme realizacije**: kontinuirano tijekom cijele godine, završno sa 31.12.2025. godine.

**Rizik:** nedovoljna motiviranost i edukacija stanovništva

**Program sadrži aktivnosti:**

**Aktivnost A111207: Prikupljanje i uklanjanje krupnog otpada**

**Opis:** ova aktivnost obuhvaća prikupljanje i uklanjanje krupnog otpada sa područja Općine Dubrovačko primorje.

**Cilj:** smanjenje nakupljanja krupnog otpada sa područja Općine Dubrovačko primorje.

Sredstva za realizaciju ove aktivnosti planirana su u iznosu od 12.000,00 EUR, a osigurana su iz izvora posebne namjene komunalni doprinos i komunalna naknada.

**Aktivnost A111221: Zaštita okoliša**

**Opis:** Ova aktivnost obuhvaća poticajnu naknadu za smanjenje količine miješanog komunalnog otpada koja se plaća Fondu za zaštitu okoliša i energetsku učinkovitost i naknadu za sanaciju odlagališta Grabovica.

Sredstva za realizaciju ove aktivnosti planirana su u iznosu od 28.200,00 EUR, a osigurana su iz izvora opći prihodi i primici i donacije.

**Kapitalni projekt K111223: Nabavka komunalne opreme**

**Opis:** ovim kapitalnim projektom općina nastavlja ulagati u nabavku kontejnera i ostalih potrebnih spremnika za unapređenje razvrstavanja otpada.

**Cilj:** poboljšanje usluga prikupljanja odvoza otpada

Sredstva za realizaciju ove aktivnosti planirana su u iznosu od 20.000,00 EUR, a osigurana su iz izvora pomoći, i prihodi od nefinancijske imovine..

**Kapitalni projekt K111236: Otkup zemljišta**

**Opis**: ovim projektom otkupio bi se dio čestice za koja bi služila za provedbe projekata Općine Dubrovačko primorje.

**Cilj:** provedba projekta da bi se osigurala realizacija programa Općine Dubrovačko primorje.

Sredstva za realizaciju ovog projekta planirana su u iznosu od 5.000,00 EUR, a osigurana su iz izvora prihodi od prodaje nefinancijske imovine.

**Kapitalni projekt K111224: Program prilagodbe klimatskih promjena**

**Opis**: ovim projektom bi se osigurala sadnja stabala uz šetnice u Općini Dubrovačko primorje, radi se o EU projektu koji se planira ostvariti u suradnji s Dubrovačko-neretvanskom županijom.

**Cilj:** uređenje šetališta u Općini Dubrovačko primorje kao i prilagodba klimatskim promjenama.

Sredstva za realizaciju ovog projekta planirana su u iznosu od 41.000,00 EUR, a osigurana su iz izvora prihodi pomoći.

**PROGRAM 1121: IZGRADNJA I UREĐENJE OBJEKATA JAVNE NAMJENE**

Planirana sredstva za Program Izgradnje i uređenja objekata javne namjene u 2025. godini iznose 3.742.000,00 EUR.

**Vrijeme realizacije**: kontinuirano tijekom cijele godine, završno sa 31.12.2025. godine

**Rizik**: Nepredviđeni rizici su poremećaji u ostvarenju prihoda proračuna planiranih za ovu namjenu

**Program se sastoji od aktivnosti i projekata:**

**Kapitalni projekt K111800- Izgradnja Dječjeg vrtića u Slanomu**

**Opis:** ovim bi se pokrenula izgradnja novog Dječjeg vrtića u Slanomu nakon ishođenja građevne dozvole i osiguravanja potpunog financiranje projekta.

**Cilj:** osigurati novi prostor za dječji vrtić u kojem bi se djeci i djelatnicima osigurali bolji uvjeti rada . Nabaviti novu didaktičku opremu i dr. opremu za učenje i savladavanje programa.

Sredstva za realizaciju ovog projekta planirana su u iznosu od 2.652.00,00 EUR, a osigurana su iz općih prihoda i primitaka, prihod pomoći, i namjenski primici od zaduživanja.

**Kapitalni projekt K111801- Izgradnja vatrogasnog doma**

**Opis:** pokrenula bi se izgradnja novog vatrogasnog doma u Poslovnoj zoni Banići nakon ishođenja građevne dozvole i osiguravanja potpunog financiranje projekta.

**Cilj:** unaprijediti uvjete rada u vatrogastvu i stvoriti bolje uvjete za rad i napredovanje djelatnika u vatrogasnoj zaštiti.

Sredstva za realizaciju ovog projekta planirana su u iznosu od 1.050.000,00 EUR, a osigurana su iz općih prihoda i primitaka proračuna , prihod pomoći, prihodi za posebne namjene – komunalni doprinos i komunalna naknada i namjenski primici od zaduživanja .

**Kapitalni projekt K111802: Ulaganje u opremu i imovinu**

**Opis:** ovim projektom bi se osigurala sredstva za novu i moderniju opremu u dječjim vrtićima Slano i Ošlje. Ovim projektom bi se osiguralo ulaganje u javne prometne objekte.

**Cilj:** povećati kvalitetu usluge koja se do sada pruža, a posebno djeci osigurati ugodnije okruženje i razvoj njihovih sposobnosti. Osim toga, ovim projektom je cilj ulagati u javno prometne objekte Općine Dubrovačko primorje.

Sredstva za realizaciju ovog projekta planirana su u iznosu od 40.000,00 EUR, a osigurana su iz izvora pomoći i prihoda od prodaje nefinancijske imovine.

**PROGRAM 1108: PROTOKOL, ODNOSI S JAVNOŠĆU, OBLJETNICE, BLAGDANI**

Planirana sredstva za program Protokol, odnosi s javnošću, obljetnice, blagdani za 2025. godinu iznose 34.800,00 EUR.

**Vrijeme realizacije**: kontinuirano tijekom cijele godine, završno sa 31.12.2025. godine.

**Rizik**: Nepredviđeni rizici su poremećaji u ostvarenju prihoda proračuna planiranih za ovu namjenu

**Program sadrži aktivnosti:**

**Aktivnosti A111801: Odnosi s javnošću, mediji i sl.**

**Opis:** na temelju sklopljenog ugovora o marketinškoj suradnji javnost se informira o svim aktualnostima u općini. U sklopu ove aktivnosti planiran je trošak oglasa za javne natječaje.

**Cilj:** cilj ove aktivnosti je pravovremeno informirati javnost o svim aktivnostima i aktualnostima na području Općine.

Sredstva za realizaciju ove aktivnosti planirana su u iznosu od 19.000,00 EUR, a osigurana su iz izvora opći prihodi i primici.

**Aktivnost A111802: Obilježavanja blagdana i obljetnica**

**Opis:** Općina prigodnim programom svake godine obilježava obljetnicu Dana općine Dubrovačko primorje, Dan sjećanja na žrtve Domovinskog rata, kao i ostale blagdane i obljetnice.

**Cilj:** ove aktivnosti je da se na prigodan i dostojanstven način obilježe važne obljetnice proizašle iz Domovinskog rat, ali i ostale obljetnice i blagdani.

Sredstva za realizaciju ove aktivnosti planirana su u iznosu od 15.800,00 EUR, a osigurana su iz izvora opći prihodi i primici.

**PROGRAM 1109: GRADNJA KOMUNALNE INFRASTRUKTURE**

Planirana sredstva za Program gradnje komunalne infrastrukture u 2025. godini iznose 560.000,00 EUR.

**Vrijeme realizacije**: kontinuirano tijekom cijele godine, završno sa 31.12.2025. godine

**Rizik:** Obzirom da se ovaj Program financira iz namjenskih sredstava, rizik u ostvarenju planiranog predstavlja nedovoljan prihod namjenskih sredstava u proračun općine.

**Program se sastoji od aktivnosti i projekata:**

**Kapitalni projekt K111901– Širenje i modernizacija javne rasvjete**

**Opis:** ovim projektom bi se na izvršilo širenje javne rasvjete na području cijele Općine i pojedinačna širenja sukladno iskazanim potrebama u svim naseljima Općine.

**Cilj:** smanjenje potrošnje električne energije i smanjenje troškova održavanja sustava javne rasvjete . Poboljšavanje usluge koju dajemo građanima.

Sredstva za realizaciju ovog projekta planirana su u iznosu od 20.000,00 EUR, a osigurana su iz izvora opći prihodi i primici.

**Kapitalni projekt K111902: Uređenje javnih površina i pomorskog dobra**

**Opis:** ovim projektom bi se uredile javne površine na području pomorskog dobra u naselju Slano

**Cilj:** urediti dijelove pomorskog dobra koja trenutno nisu funkcionalna i prihvatljiva za korištenje

U sklopu ovog projekta izgradit će se vježbalište na otvorenom u svrhu unapređenja korištenja pomorskog dobra kao i iskazanih potreba za rekreaciju stanovništva i turista.

Sredstva za realizaciju ovog projekta planirana su u iznosu od 50.000,00 EUR, a osigurana su iz izvora za posebne namjene – koncesije i izvora pomoći.

**Aktivnost A111903 – Ulaganje u nerazvrstane ceste**

**Opis:** ovom aktivnostibi se postojeća mreža nerazvrstanih cesta održavala u stanju pogodnom za prometovanje, oštećene ceste bi se sanirale i poboljšala bi se sigurnost na istima. Održavanje cesta provodilo bi se sukladno utvrđenim prioritetima i potrebama u svim naseljima.

**Cilj**: svim stanovnicima i posjetiteljima osigurati prometnice za pristup naseljima i objektima u naseljima. Poboljšati sigurnost prometovanja na nerazvrstanim cestama.

Sredstva za realizaciju ovog projekta planirana su u iznosu od 120.000,00 EUR, a osigurana su iz izvora opći prihodi i primici, izvora prihodi od posebnih namjena-komunalni doprinos, prihod od posebnih namjena-komunalna naknada.

**Kapitalni projekt K111904 – Ulaganje u imovinu**

**Opis:** utvrđena je potreba posebice u ljetnim mjesecima da je odlagališta komunalnog otpada i lokacije zelenih otoka potrebno nadzirati radi nezakonitog odlaganja na istima. Također bi se nadzirale lokacije koje su pod većim pritiskom za neovlašteno odlaganje građevnog otpada.

Radi nadzora i eventualnog sankcioniranja neovlaštenog odlaganja otpada uspostavio bi se video nadzor nad dijelom odlagališta koja su pod najvećim pritiskom u priobalnom dijelu (Slano, Banići)

**Cilj:** smanjenje neovlaštenog odlaganja otpada oko odlagališta komunalnog otpada i zelenih otoka. Smanjenje troškova čišćenja i odvoza u reciklažno dvorište.

Podizanje svijesti da je potrebno odlagališta otpada držati uredno i da se na istima ne odlaže nepotrebni otpad.

Sredstva za realizaciju ovog projekta planirana su u iznosu od 15.000,00 EUR, a osigurana su iz izvora prihodi od nefinancijske imovine .

**Kapitalni projekt K111909 – Izgradnja ceste – Zona-Banići**

**Opis:** ovim bi se projektom izgradila nove ceste u Poslovnoj zoni.

**Cilj: :** unaprijediti gospodarstvo kroz izgradnju potrebne infrastrukture kao preduvjeta gradnje i stavljanje u funkciju nove benzinske crpke na ulazu u Poslovnu zonu, a unaprijedio bi se i pristup novim parcelama u sjevernoj strani Poslovne zone.

Sredstva za realizaciju ovog projekta planirana su u iznosu od 335.000 EUR, a osigurana su iz prihoda za posebne namjene-komunalni doprinos i izvora pomoći.

**Kapitalni projekt K111910 – Izgradnja ceste – TZ Sestrice**

**Opis:** ovim projektom bi se riješili imovinsko pravni odnosi

**Cilj:** riješiti imovinsko pravni odnosi koji su preduvjet unaprjeđenja komunalne infrastrukture.

Sredstva za realizaciju ovog projekta planirana su u iznosu od 20.000,00 EUR, a osigurana su iz prihoda od posebne namjene-komunalni doprinos.

**GLAVA 00102: JVP DUBROVAČKO PRIMORJE**

**PROGRAM 1118: PROFESIONALNO VATROGASTVO**

Planirana sredstva za program Profesionalnog vatrogastva u 2025. godini iznose 595.998,97 EUR.

**Vrijeme realizacije**: kontinuirano tijekom cijele godine, završno sa 31.12.2025. godine

Ovim programom osiguravaju se sredstva proračunskom korisniku JVP Dubrovačko primorje

Program se sastoji od aktivnosti i projekata:

**Aktivnost A111601: Minimalni standardi**

**Opis:** javna vatrogasna postrojba Općine Dubrovačko primorje ustrojena je temeljem Zakona o vatrogastvu. Osnivač ustanove je Općina Dubrovačko primorje. JVP Dubrovačko primorje sudjeluje u provedbi preventivnih mjera zaštite od požara i eksplozija, gašenja požara i spašavanja ljudi i imovine ugroženih požarom i eksplozijom, pružanju tehničke pomoći u nezgodama i opasnim situacijama, te obavljanju drugih poslova u ekološkim i drugim nesrećama.

U sklopu navedene aktivnosti planiraju se rashodi za plaće, ostale rashode za zaposlene, doprinose na plaću, naknade troškovima zaposlenih, rashode za materijal i energiju ,rashode za usluge, ostale nespomenute rashode poslovanja. Sredstva za financiranje decentraliziranih funkcija doznačuju se iz državnog proračuna.

Učinkovito funkcioniranje protupožarne zaštite. Opći cilj je prevencija požara, podizanje kvalitete rada, stručno usavršavanje djelatnika, podizanje materijalnih i drugih uvjeta rada.

Sredstva za realizaciju ove aktivnosti planirana su u iznosu od 395.017,72 EUR, a osigurana su iz pomoći državnog proračuna.

**Aktivnost A111603: Iznad minimalnih standarda**

**Opis:** prijenosi JVP Dubrovačko primorje za funkcije iznad minimalnog standarda vrše se putem mjesečnih refundacija prema stvarnim troškovima. Budući da se radi o proračunskom korisniku obveze JVP Dubrovačko primorje definirane su Odlukom o izvršavanju proračuna Općine Dubrovačko primorje.

U sklopu navedene aktivnosti planiraju se rashodi za zaposlene (dio plaća profesionalnih vatrogasaca te plaća računovodstvenog referenta), plaća u naravi – dopunsko osiguranje zaposlenika, materijalni rashodi i rashodi za nabavu proizvedene dugotrajne imovine. Rashodi se financiraju iz nadležnog proračuna osnivača - Općine Dubrovačko primorje te vlastitih prihoda u ukupnom iznosu od 134.755,00 EUR.

**Aktivnost A111607: Vatrogasni brod**

**Opis:** sastoji se od rashoda za plaću djelatnika (Zapovjednik vatrogasnog broda) te materijala i usluga za održavanje vatrogasnog broda te nabavu goriva za brod.

Rashod se financira iz proračuna Vatrogasne zajednice županije Dubrovačko-neretvanske u ukupnom iznosu od 66.226,25 EUR.

**GLAVA 00103: DJEČJI VRTIĆ SLANO**

**PROGRAM 1119: PREDŠKOLSKI ODGOJ**

Planirana sredstva za program Predškolskog odgoja u 2025. godini iznose 347.050,00 EUR.

**Vrijeme realizacije**: kontinuirano tijekom cijele godine, završno sa 31.12.2025. godine

Ovim programom osiguravaju se sredstva proračunskom korisniku DV SLANO.

Program se sastoji od aktivnosti :

**Aktivnost A111901: Aktivnost dječjeg vrtića**

**Opis:** aktivnošću se osigurava ostvarivanje redovitih programa odgoja, naobrazbe, njege, zdravstvene zaštite, prehrane i socijalne skrbi djece koji su prilagođeni razvojnim potrebama djece, te njihovim mogućnostima i sposobnostima.

U sklopu navedene aktivnosti planiraju se rashodi za plaće, ostale rashode za zaposlene, doprinose na plaće, naknade troškova zaposlenima, rashode za materijal i energiju, rashode za usluge, ostale nespomenute rashode poslovanja i ulaganje u opremu.

**Cilj:** ove aktivnosti je osigurati suvremenu koncepciju rada baziranu na igri , aktivnosti, praktičnom radu, fleksibilnosti prostora i odgojno obrazovnog procesa, kreativnosti i vedrom okruženju.

Ostvarivanjem ove aktivnosti i stvaranjem uvjeta odgojno obrazovnog rada s djecom od velike je važnosti, jer je potrebno stvoriti najprimjerenije i najpodatnije okruženje u kojem će se navedeni poticaji u što većoj mjeri realizirati i omogućiti uspješnu socijalizaciju i integraciju djece u društvo.

Sredstva za financiranje Programa rada predškolske ustanove Dječji vrtić Slano osiguravaju se iz tri izvora i to iz Proračuna Općine Dubrovačko primorje u iznosu od 244.949,00 EUR, vlastitih prihoda od sufinanciranja cijene usluga u iznosu od 51.801,00 EUR i pomoći u iznosu od 50.300,00 EUR.

**GLAVA 001104: BAŠTINA DUBROVAČKOG PRIMORJA**

**PROGRAM 1106: PROMICANJE KULTURE**

Planirana sredstva za program Promicanja kulture u 2025. godini iznose 50.414,00 EUR.

**Vrijeme realizacije**: kontinuirano tijekom cijele godine, završno sa 31.12.2025. godine

Ovim programom osiguravaju se sredstva proračunskom korisniku BAŠTINA DUBROVAČKO PRIMORJE.

**Aktivnost A111601:Financiranje javne ustanove u kulturi**

**Opis**: kontinuirani rad na očuvanju kulturne baštine Dubrovačkog primorja, prikupljanje arhivske građe, organizacija raznih izložbi i događanja u Zavičajnoj kući Dubrovačkog primorja, izrada elaborata za zaštitu i obnovu ostalih kulturnih dobara na cjelokupnom području općine, iznalaženje izvora financiranja kroz natječaje nacionalnih i europskih sredstava.

**Cilj:** ovim programom osiguravaju se sredstva za redovan rad proračunskom korisniku Baština Dubrovačkog primorja, kako bi JUK Baština Dubrovačkog primorja mogla neometano nastaviti sa redovnim poslovanjem.

Sredstva za realizaciju ovog projekta planirana su u iznosu od 37.365,00 EUR, a osigurana su iz općih prihoda i primitaka.

**Aktivnost A111612: „Valorizacija i očuvanje dinarskog tipa nošnje iz sela Ošljeg u Dubrovačkom primorju“**

Sredstva za realizaciju planirana su u iznosu od 3.974,00 EUR, a osigurana su iz izvora pomoći.

**Aktivnost A111613: „Radionice“**

Sredstva za realizaciju planirana su u iznosu od 500,00 EUR, a osigurana su iz općih prihoda i primitaka proračuna Općine.

**Aktivnost A111615: „Primorje na pjatu“**

Sredstva za realizaciju planirana su u iznosu od 6.075,00 EUR, a osigurana su iz izvora pomoći i izvora opći prihodi i primici.

**Aktivnost A111616: Izložba „Domovinski rat“**

Sredstva za realizaciju planirana su u iznosu od 2.500,00 EUR, a osigurana su iz izvora pomoći.

**RAZDJEL002: PREDSTAVNIČKA I IZVRŠNA TIJELA**

**GLAVA 00201: OPĆINSKO VIJEĆE**

**U Proračunu 2024. Predstavnička i izvršna tijela obuhvatila su sljedeće programe:**

|  |  |
| --- | --- |
| **PROGRAMI PREDSTAVNIČKIH I IZVRŠNIH TIJELA** | **IZNOSI-EUR** |
| 2001 OPĆINSKO VIJEĆE | 9.832,00 |
| 2002 OPĆINSKI NAČELNIK | 30.168,00 |

**PROGRAM 2001: OPĆINSKO VIJEĆE**

Planirana sredstva za program Općinskog vijeća u 2025. godini iznosi 9.832,00 EUR.

**Vrijeme realizacije**: kontinuirano tijekom cijele godine, završno sa 31.12.2025. godine

**Program se sastoji od aktivnosti:**

**Aktivnost A212001: Aktivnosti Općinskog vijeća**

**Opis:** Ovom aktivnošću osiguravaju se sredstva za naknade članovima predstavničkog tijela koje se isplaćuju na temelju Odluke o naknadama članovima predstavničkog tijela. U sklopu ove aktivnosti planiran je i trošak snimanja sjednica Općinskog vijeća.

**Cilj:** cilj ove aktivnosti je osigurati normalno funkcioniranje Općinskog vijeća.

Sredstva za realizaciju ove aktivnosti planirana su u iznosu od 6.932,00 EUR, a osigurana su iz općih prihoda i primitaka proračuna.

**Aktivnost A212004: Financiranje rada političkih stranaka i nezavisnih vijećnika**

Na temelju Zakona o financiranju političkih aktivnosti i izborne promidžbe (“Narodne novine”, broj 24/11, 61/11, 27/13 i 48/13 – pročišćeni tekst) kvartalno se isplaćuju sredstva za rad političkih stranaka, a na temelju Odluke o raspoređivanju sredstava iz Proračuna Općine Dubrovačko primorje namijenjenih financiranju političkih stranaka i nezavisnih vijećnika.

Sredstva za realizaciju ove aktivnosti planirana su u iznosu od 2.900 EURa, a osigurana su iz općih prihoda i primitaka proračuna .

**GLAVA 00202: OPĆINSKI NAČELNIK**

**PROGRAM 2002: OPĆINSKI NAČELNIK**

Planirana sredstva za program Općinskog načelnika u 2025. godini iznosi 30.168,00 EURa.

Općinski načelnik zastupa Općinu i nositelj je izvršne vlasti koju obavlja profesionalno. Plan i program rada Općinskog načelnika za 2025. godinu zasniva se na zakonski definiranim nadležnostima Općinskog načelnika i općinskih službi.

U skladu sa svojim odgovornostima kao naredbodavac izvršenja proračuna Općine, poduzimati će sve aktivnosti u cilju praćenja i ostvarenja zakonskog trošenja proračuna, te redovito izvještavati Općinsko vijeće.

**Vrijeme realizacije**: kontinuirano tijekom cijele godine, završno sa 31.12.2025. godine

**Program se sastoji od aktivnosti:**

**Aktivnost A202002: Aktivnosti – načelnika**

Sredstva za ovu aktivnost planirala su se na temelju procjene i ostvarenja prethodnih godina, a odnose se na troškove reprezentacije i tekuće donacije u novcu a sve prema Odluci Načelnika.

Sredstva za realizaciju ove aktivnosti planirana su u iznosu od 24.859,00 EURa, a osigurana su iz općih prihoda i primitaka proračuna.

**Aktivnost A202003:Proračunska rezerva**

Sredstva Proračunske rezerve koriste se za financiranje rashoda nastalih pri otklanjanju posljedica elementarnih nepogoda, epidemija, ekoloških nesreća ili izvanrednih i nepredviđenih događaja, te za druge nepredviđene rashode tijekom godine

Sredstva za realizaciju ove aktivnosti planirana su u iznosu od 5.309,00 EURa, a osigurana su iz općih prihoda i primitaka proračuna.